་བཞུགས་སོ། །
གཏེར་སྟོན་གསང་སྔགས་གླིང་པ།
༄༅། །ན་མོ་གུ་རུ་དེ་ཝ་ཌཱཀྐི་སརྦ་སིདྡྷི་ཕ་ལ་ཧཱུཾ། ཀུན་ཏུ་བཟང་པོ་གདོད་ནས་
འགྱུར་བ་མེད། །གཤེན་ལྷ་འོད་དཀར་ལྔ་ལྡན་ལོངས་སྤྱོད་རྫོགས། །སྟོན་པ་འཆི་མེད་
གསང་འདུས་སྤྲུལ་པའི་སྐུ། །སྐུ་གསུམ་མཆོག་ལ་གུས་པས་ཕྱག་འཚལ་ལོ། །རྩ་
གསུམ་གནས་གསུམ་ལྷ་གཤེན་ཡོངས་སུ་དག །མི་ཡི་ཡུལ་དུ་རྒྱལ་གཤེན་བསམ་པ་
ལེགས། །ཀླུ་ལ་གྲུབ་པའི་ཡེ་ཤེས་སྙིང་པོ་ཞེས། །ལྷ་ཀླུ་མི་ཡི་གཤེན་ལ་ཕྱག་འཚལ་
འདུད། །མཁས་གྲུབ་མི་བཞི་ནམ་མཁའ་སྣང་བ་མདོག །འཆི་མེད་རིག་འཛིན་དྲན་
པ་ཡབ་སྲས་ཡུམ། །ཞང་བོད་གཤེན་ཆེན་གྲུབ་ཐོབ་བརྒྱད་ཅུ་སོགས། །བོན་གྱི་རྒྱུད་
འཛིན་རྣམས་ལ་ཕྱག་འཚལ་བསྟོད། །བསྐལ་པ་བཟང་པོ་པད་མ་སྟོང་ལྡན་འདི། །མི་
མཇེད་རྩོད་པ་ཅན་གྱི་སྟོང་གསུམ་ཆེ། །གདུལ་དཀའ་འདུལ་མཛད་དམུ་རིགས་འཕྲུལ་གྱི་
རྒྱལ། །ཡང་དག་རྣམ་མཁྱེན་སྟོན་པ་སངས་རྒྱས་མཆོག །གཤེན་རབ་མི་བོ་ཉིད་ཀྱི་
ལུང་རྟོགས་བོན། །མདོ་སྔགས་ཟུང་འབྲེལ་གསུངས་པ་དུས་གཅིག་ཏུ། །སྲིད་པ་ཡེ་
སངས་ཡུལ་དུ་སྐྱེ་བ་བཞེས། །གྲངས་མེད་གོང་ནས་ཚོགས་བསགས་སྒྲིབ་པ་
སྦྱངས། །མགོན་བཙུན་ཕྱྭ་ཡི་གྲོང་ཁྱེར་བློ་རྩལ་སྦྱངས། །ཤེས་བྱའི་སྒྲིབ་དག་གནས་རི་
225

བོན་དང་ཞང་ཞུང་ཤེས་རིག་དཔེ་ཚོགས།
གཞི་ལ་བབ། །རྩ་གསུམ་ལྷ་ལ་བོན་གྱི་འཁོར་ལོ་བསྐོར། །རི་རབ་ཟོམ་ནས་གཡེན་
ཁམས་སྡེ་རིགས་འདུལ། །གཟིགས་དགོངས་ཐུགས་ལ་བཀྲམས་ནས་སྟག་གཟིག་
ཡུལ། །དུས་ཀྱི་རྒྱལ་མོ་སྤྲུལ་ནས་རབ་འདྲེན་མཆོག །རྟེན་གྱི་རྩེར་བབ་འཕྲུལ་རྒྱལ་
ཡབ་ཡུམ་གྱིས། །ལྷུམས་སུ་ཞུགས་ཤིང་ངོ་མཚར་མཚན་དཔེ་བསྟན། །བྲམ་ཟེ་མཚན་
མཁན་ཁ་དམར་བཟང་པོ་བཏགས། །སྟོན་པ་གཤེན་རབ་མི་བོར་མཚན་དུ་གསོལ། །མཛད་
པའི་འཕྲིན་ལས་བསམ་གྱིས་མི་ཁྱབ་བསྟན། །གཡུང་དྲུང་སེམས་དཔའ་ལྔ་སྟོང་ལྔ་
བརྒྱ་དང་། །སྡེ་བཞི་ཡ་བརྒྱད་འཁོར་ལ་རང་མཐུན་ཚུལ། །བཀའ་ཡི་འཁོར་ལོ་རིམ་པ་
གསུམ་དུ་བསྐོར། །སྟོང་གསུམ་ཞིང་ཁམས་ཞི་བདེ་མལ་མལ་མཛད། །དེ་ཙམ་མེད་
ཁམས་གདུག་པའི་ཕྲག་དོག་གིས། །དགེ་སྡིག་དཀར་ནག་བསྟན་པ་རྩོད་པ་ལ། །མ་ཏྲཾ་
རུ་ཏྲ་གདུག་པ་ནག་པོ་ཡིས། །དུག་ལྔའི་ཉོན་མོངས་གོལ་ནས་ལོག་པའི་བདུད། །མགོ་
གསུམ་ལག་དྲུག་དུར་བྱའི་གཤོག་པ་ཅན། །རྐང་པ་བཞི་ལྡན་མཚན་མ་གཡོས་པ་
ཡི། །འགྲོ་བ་ཀུན་ལ་འཚེ་ཞིང་དགེ་ལ་ལོག །མ་རིག་འཁྲུལ་པའི་བདུད་སྲིན་འགྲོ་
བའི་གཤེད། །ཡོད་ཁམས་བསྟན་པ་ནུབ་ལ་ཁད་དུ་གྱུར། །དེ་ཚེ་རྩ་གསུམ་ལྷ་གནས་
ཆེན་པོ་ནས། །འཆི་མེད་གསང་འདུས་གཤེན་གསུམ་ཐུགས་སུ་སྙུང་། །ཁྲོ་ཆེན་རགྒ་
སྤྱི་འདུལ་སྐུ་ཁྲོས་ཤིང་། །རུ་ཏྲ་ནག་པོ་དུམ་བུ་བརྒྱད་དུ་གཏུབ། །དུར་ཁྲོད་གནས་
ཆེན་བརྒྱད་ཀྱི་ཞིང་ཁམས་བཀོད། །འཛམ་གླིང་ཞིང་དུ་སྔགས་ཀྱི་ཞིང་སར་
གཤེགས། །བཀོད་པ་རབ་རྫོགས་དཀྱིལ་འཁོར་བརྒྱ་རྩ་བརྒྱད། །ཕྱོགས་སུ་ལྷག་པ་
གསང་བའི་ཞིང་དུ་བསྒྱུར། །འཛམ་གླིང་ལྷོ་ནུབ་གངས་རྒྱལ་ཏི་སེ་འཕགས། །འབབ་
པའི་ཆུ་བཞི་གྲོལ་བའི་ཕུག་བཟང་པོ། །མ་པང་གཡུ་མཚོ་ཆུ་བོ་ན་ར་རྒྱུན། །ཞང་ཞུང་
བོད་དང་རྒྱ་གར་ཞིང་དུ་ཆགས། །རུ་ཏྲའི་ཡན་ལག་ཕྱོགས་སུ་འཐོར་བ་ལ། །གནས་
ཆེན་བརྒྱ་རྩ་གནས་ཕྲན་གྲངས་ལས་འདས། །ཞང་ཞུང་སྒོ་ཕུག་བར་གསུམ་བོན་གྱི་
226

བོན་གྱི་གནས་ཡིག་ཕྱོགས་བསྒྲིགས།
ཞིང་། །མངའ་རིས་སྐོར་གསུམ་དབུས་གཙང་རི་བོ་བཞི། །མདོ་ཁམས་སྒང་དྲུག་རོང་
ཆེན་སྡེ་བཞི་ཆགས། །ཟུར་སྡོངས་གནས་ནི་གྲངས་ལས་འདས་པ་ཡོད། །ཁྱད་པར་
བྱང་ལྷའི་རི་རྒྱུད་སུམ་པ་གླང་། །གྱིམ་ཤོད་ཤེལ་བྲག་རི་གཅིག་རྩེ་མོ་དྲུག །རང་བྱུང་
རྫོང་དྲུག་ངོ་མཚར་བཀོད་པ་བཀྲ། །སྟོང་གསུམ་ཟིལ་གནོན་མན་འཇིལ(མཉྫི)བུམ་པ་
རྫོང༌། །མཉམ་ཉིད་མཐོན་པོ་ལྡིང་མཆོག་བྱ་ཁྱུང་རྫོང་། །མངོན་པར་དགའ་བ་རང་
ཤར་འོད་གསལ་རྫོང༌། །དྲག་པོ་ལྷ་སྟེང་ཁྲོ་བོ་ཀི་ལ་རྫོང་། །ནོར་བུ་གསང་བ་རིག་
འཛིན་འདུས་གནས་རྫོང་། །ཀེང་རུས་འབར་བ་མ་ཚོགས་མཁའ་འགྲོའི་རྫོང་། །སེང་
གེ་འབར་བ་ཟབ་མོ་གཏེར་གྱི་རྫོང༌། །རྫོང་དྲུག་སྲིད་པ་གསུམ་པོ་གཏེར་གྱི་
ཚུལ། །མན་འཇིལ(མཉྫི)རྐང་ལག་གསུམ་བསྒྲད་སྲིད་གསུམ་མནན། །རིན་ཆེན་བུམ་
པ་ནང་གི་ཁོང་གསེང་ལ། །བླ་མ་རིག་འཛིན་མཁའ་འགྲོ་ཚོགས་གྲལ་
བཞུགས། །མཉམ་ཉིད་མཐོན་པོ་ལྡིང་མཆོག་བྱ་ཁྱུང་རྫོང་། །སྔོན་ཚེ་དབྱིངས་ཉིད་
ཀུན་བཟང་མཁའ་འགྱིང་དཀར། །ཐུགས་རྗེའི་འོད་ལས་སྤྱི་རྗེ་བྱ་རྒྱལ་ཁྱུང་། །དཔག་
བསམ་རྩེ་མོ་མནན་པའི་རྒྱུད་བསྐུལ་ཞིང་། །བདེར་གཤེགས་བྱིན་དབབ་བུམ་པ་རྫོང་
རྩེར་བབ། །བུམ་པའི་ནང་དུ་བྱ་རྒོད་ཚང་ཞུགས་ལྟར། །གཤེགས་ནས་ཐུགས་དམ་
དབྱིངས་ཀྱི་ངང་ལ་བཞུགས། །དེ་ཞིག་རྩེ་རྩེ་ལྡིང་ལྡིང་མཁའ་ལ་གཤེགས། །བུམ་པའི་
ནང་དུ་སྒོ་ང་དཀར་ནག་སེར། །ཁྲ་བོ་གསུམ་དུ་རང་གི་རང་བརྡོལ་ལས། །སྐྱེས་བུ་ངོ་
མཚར་ལྡན་པ་དྲུག་འབྱུང་ཞིང་། །དཀར་པོ་རང་གསལ་འོད་དཀར་རྫོང་དུ་བབ། །ཞི་
བའི་མངོན་པར་དགའ་བ་ཟང་ཐལ་ཕྱིན། །ཁྲ་བོ་ཀི་ལ་ལྷ་སྟེང་རྫོང་དུ་བབ། །དྲག་པོའི་
ཕྲིན་ལས་ལོག་འདྲེན་སྲོག་གབ་ཕུད། །སེར་པོ་རིག་འཛིན་འདུས་གནས་རྫོང་དུ་
བབ། །རྒྱས་པའི་ནོར་བུ་གསང་བ་འདོད་དགུ་བ་སྟེར། །ནག་པོ་མ་ཚོགས་མཁའ་
འགྲོའི་རྫོང་དུ་བབ། །ཀེང་རུས་འབར་བ་ཐོད་མཁར་གནམ་ལྕགས་འཕྲོ། །ཐམས་ཅད་
227

i བོན་དང་ཞང་ཞུང་ཤེས་རིག་དཔེ་ཚོགས།
ཟིལ་གནོན་སེང་གེ་འབར་བའི་རྫོང་། །ཟབ་མོ་གཏེར་གྱི་བང་མཛོད་བཀང་བ་
ཡོད། །ལྷ་ཡི་ཁྱེའུ་ཕྱོགས་སུ་ལྡིང་ལྡིང་སྐོར། །སྤུ་བོ་རི་ལ་བབ་ཅིང་ཕྱོགས་བཅུར་
གཟིགས། །གདུལ་བྱ་སོ་སོར་བབ་ནས་ཁ་ཁར་འཐོར། །ཁྱུང་ཐོར་ལ་ཞེས་སྲིད་པའི་
མིང་དུ་ཐོགས། །ཁམས་ཀྱི་འགྲོ་དོན་དཀར་ནག་སེར་གསུམ་དང་། །ཁྱུང་འཕགས་ཁྲ་
བོ་རིག་འཛིན་གདུང་རྒྱུད་སྤེལ། །ཟལ་མོ་སྒང་གི་ཁ་ཡུག་གྱིམ་ཤོད་ཡུལ། །ཤོད་ཆེན་
རྩ་བ་ཤེལ་བྲག་ནམ་མཁའི་རྫོང༌། །སྔོན་ཚེ་སངས་རྒྱས་གཤེན་རབ་བྱིན་རླབས་
ཞིང་། །དྲན་པ་ནམ་མཁའ་སྐུ་ཡི་གནས། །མ་ཚོགས་མཁའ་འགྲོ་འདུས་པའི་
ཞིང་། །ཚེ་དབང་རིག་འཛིན་གསུང་གི་གནས། །བོན་གཤེན་སྙན་གྲགས་ཐོབ་པའི་
ཞིང་། །པད་མ་འབྱུང་གནས་ཐུགས་ཀྱི་གནས། །ཟབ་མོ་གསང་གྲུབ་ཐོབ་པའི་
ཞིང་། །སྟོང་རྒྱུང་མཐུ་ཆེན་རྩལ་གྱི་གནས། །ཛོ་དམར་རང་འབར་དབང་ཐོབ་
ཞིང་། །ཤ་རི་དབུ་ཆེན་སྒྲ་ཡི་གནས། །རིག་གནས་རང་དབང་ཐོབ་པའི་ཞིང་། །གྱིམ་
ཚ་རྨ་ཆུང་གྲུབ་པའི་གནས། །མཆོག་ཐུན་དངོས་གྲུབ་ཐོབ་པའི་ཞིང་། །ལྕེ་ཚ་མཁར་བུ་
མཁས་གྲུབ་གནས། །དཀྱིལ་འཁོར་ཡོངས་འདུས་རྫོགས་པའི་ཞིང་། །ཟིང་པ་མཐུ་
ཆེན་བརྣག་པའི་གནས། །མངོན་སྤྱོད་མཐུ་དབང་ཐོབ་པའི་ཞིང་། །སྒྲུབ་གཤེན་བཞི་
བཅུ་ཞེ་བརྒྱད་ཞིང་། །གྲུབ་ཆེན་བརྒྱ་དང་རྩ་བརྒྱད་གནས། །མཐོང་གསལ་བརྒྱ་དང་
རྩ་བརྒྱད་ཡོད། །རིག་འཛིན་མཁའ་འགྲོ་འབུམ་ཕྲག་གནས། །ཞབས་ཕྱག་རྗེས་སོགས་
འབུམ་ཕྲག་ཡོད། །ཕྱི་ལྟར་སྤྲུལ་སྐུའི་ཞིང་ཁམས་ལ། །རྣམ་མཁྱེན་གཤེན་རབ་མི་བོ་
དང་། །གཡུང་དྲུང་སེམས་དཔའ་ལྔ་སྟོང་བཞུགས། །ནང་ལྟར་གསང་སྔགས་ཞིང
ཁམས་ལ། །གསས་མཁར་དཀྱིལ་འཁོར་རབ་འབྱམས་འདུད། །གསང་བ་བླ་མེད་ཞིང
ཆེན་པོ། །རིགས་བརྒྱའི་དོན་གྱི་སྙིང་པོ་རྫོགས། །སྟེང་མཐོང་འོད་ཁུང་བསུ་མ་
ཡོད། །མཐུ་ཆེན་མི་དགུ་གྲུབ་རྩལ་རྫོགས། །བོན་གྱི་བཀའ་རྟགས་རེ་རེ་ཡོད། །ཀླུ
228

བོན་གྱི་གནས་ཡིག་ཕྱོགས་བསྒྲིགས།
བདུད་མགོ་དགུ་གདུག་པའི་གཉན། །ཟིལ་གནོན་བྱ་ཁྱུང་ཕོ་མོ་སྤར། །ཀླུ་བདུད་ཁྱུང་
གི་སྒྲུབ་སྐོར་ཡོད། །བྱ་རྒོད་མགོ་བོ་འདྲ་བའི་འོག །རུ་ཏྲའི་ལྷུ་དུམ་རྩ་གཅིག་ལ། །རུ་
ཏྲའི་ཁྲག་གིས་བྲིས་པ་ཡི། །གཏད་མནན་རྒྱ་གྲམ་འཁྱིལ་བ་ཡོད། །རད་ཐིམ་བང་རིམ་
གསུམ་པ་ལ། །གཏིང་ཁུང་ཟེར་གསུམ་རང་དོད་ཡོད། །སྦྲུལ་ནག་སྤུངས་པ་འདྲ་བ་
ལ། །ནོར་བུ་ཆ་གཅིག་གཏེར་དུ་ཡོད། །སྦལ་ནག་ཁ་སྦྱོར་འདྲ་བ་ལ། །རིན་ཆེན་ནོར་
གཏེར་སྣ་ཚོགས་ཡོད། །བམ་རོ་མགོ་མེད་འདྲ་བའི་བྲག །གླང་པོ་གད་ལ་ཉལ་འདྲའི་
བྲག །གཤེན་རབ་གསེར་གྱི་ཆག་ཤིང་ཡོད། །སྤྲུལ་སྐུ་གཤེན་རབ་སྐུ་རྗེས་
དང་། །གནས་བརྟན་བཅུ་དྲུག་ཞབས་རྗེས་ཡོད། །བྱ་དཀར་གཤོག་གུར་འདྲ་བ་
ལ། །འཆི་མེད་ཚེ་ཡི་གྲུབ་ཆུ་ཡོད། །ཕ་བོང་རུས་སྦལ་འདྲ་བའི་འོག །སྡིག་སྒྲིབ་སེལ་
བའི་ཁྲུས་ཆུ་ཡོད། །གཤེན་རབ་སྤྲུལ་པའི་བྲག་རི་དང་། །རིགས་དྲུག་ཆགས་ཚུལ་
འཕྲང་རི་ལ། །འཛུལ་ཆོག་གཤིན་རྗེའི་ཁྲིམས་ཁ་ཡོད། །བྲག་རི་མེ་ལྕེ་འབར་འདྲ་
བ། །སྲིད་རྒྱལ་དྲེའུ་དམར་རང་བྱོན་ཡོད། །བྲག་ནག་སྲིན་པོ་འདྲ་བ་ལ། །སྟག་ལ་མེ་
འབར་རང་བྱོན་ཡོད། །སྤུ་གྲི་ཆ་གཅིག་གཏེར་ཁ་ཡོད། །བཙུན་མོའི་ནུ་མ་འདྲ་བ་
ལ། །ཚོགས་ཞལ་ཆ་གཅིག་གཏེར་དུ་ཡོད། །དོམ་ནག་དང་ཀ་འདྲ་བ་ལ། །གཤེན་རབ་
སྐུ་བརྙན་གཏེར་དུ་ཡོད། །སྤྲེལ་དམར་བྲག་ལ་འཛེག་འདྲ་བ། །གཏེར་སྒྲོམ་གནམ་
ལྕགས་སྤར་བུ་ཡོད། །གཡུ་འབྲུག་སྒང་ལ་འགྱིང་འདྲ་ལ། །དགོས་འདོད་ཀུན་འབྱུང་
ནོར་བུ་ཡོད། །གནམ་མཐོང་ཉི་ཟླ་ཁ་སྦྱོར་ལ། །ཚེ་དབང་རིག་འཛིན་སྐུ་ཚབ་
ཡོད། །བཻ་རོ་ཙ་ནའི་ཞབས་རྗེས་དང༌། །ཕྱག་གི་མཛུབ་རིས་དྷི་ཡིག་ལ། །གསང་བ་
འདུས་པའི་སྐུ་ཚབ་ཡོད། །བྲག་རི་རྡོ་རྗེ་རྩེ་འདྲ་ལ། །གུ་རུའི་ཟབ་གཏེར་ཆ་ལྔ་
ཡོད། །ཚོགས་གཞོང་གཡང་གཞི་འདྲ་བ་ལ། །བོར་ཆོག་ཚོགས་གཉིས་རང་རྫོགས་
ཡོད། །སྡེ་བརྒྱད་འདུ་ར་བྱེད་འདྲ་ལ། །ཅ་ཏི་ནག་པོ་ཐུར་འགྱུར་ཡོད། །ཟླ་མང་ཡར་
229

བོན་དང་ཞང་ཞུང་ཤེས་རིག་དཔེ་ཚོགས།
ཚེས་འདྲ་བའི་བྲག །དྲན་པ་ནམ་མཁའི་སྐུ་ཚབ་ཡོད། །མཆོད་རྟེན་སྤུངས་པ་འདྲ་
བའི་བྲག །ཐུགས་རྟེན་ཆ་བརྒྱད་གཏེར་དུ་ཡོད། །སེང་གེ་གཡུ་རལ་འཁྱིལ་འདྲ་
ལ། །སྡེ་བརྒྱད་སྲོག་གི་སྤར་བུ་ཡོད། །གཡུང་དྲུང་དགའ་བ་འཁྱིལ་འདྲ་ལ། །ཡང་ཟབ་
སྙིང་ཐིག་གཏེར་ཁ་ཡོད། །རྟ་མཆོག་ཞལ་ཁ་གདང་འདྲ་ལ། །དྲེགས་པ་སྲོག་གཏད་ཡི་
གེ་ཡོད། །ཕུག་པ་དཀར་ཁུང་འདྲ་བ་ལ། །རིག་འཛིན་མཁའ་འགྲོའི་འཇའ་ལམ་
ཡོད། །ཤེལ་དཀར་མེ་ལོང་འདྲ་བ་ལ། །ཤེས་རབ་སྨྲ་སེང་རལ་གྲི་ཡོད། །རྔ་འདྲ་ཟླུམ་
ཆེན་འཁྱིལ་འདྲ་ལ། །མུ་ཆོ་ལྡེམ་དྲུག་སྐུ་ཚབ་ཡོད། །ཐང་ཆེན་མཎྜལ་བདལ་འདྲ་
ལ། །མཁའ་འགྲོའི་བྲོ་ར་སྤོ་ཆོག་ཡོད། །ཤུག་གུ་བུམ་པའི་ཁ་རྒྱན་འདྲ། །ཚེ་ཡི་བདུད་
རྩི་བཏུང་ཆོག་ཡོད། །བྲག་དམར་མཚོན་ཆ་བསླང་འདྲ་ལ། །མན་ངག་སྣ་ཚོགས་
གཏེར་ཁ་ཡོད། །བྲག་རི་མདའ་སྒྲོ་འདྲ་བ་ལ། །མཚོན་ཆ་སྣ་ཚོགས་གཏེར་ཁ་
ཡོད། །ཕུག་པ་གཏིང་ཟབ་ཟུར་གསུམ་ལ། །སྦས་རོང་ཆེན་པོའི་གྲོང་ཁྱེར་ཡོད། །ནང་
དུ་ལྷ་ཡི་གཞལ་ཡས་ཁང་། །རྩ་གསུམ་བླ་མ་རིག་འཛིན་ཚོགས། །ཚོགས་ཀྱི་འདུ་བ་
ཆེན་པོ་བཞུགས། །མཆོག་ཐུན་གཉིས་ཀྱི་དངོས་གྲུབ་ཐོབ། །ཤར་ཕྱོགས་གཡུང་དྲུང་
བཀྲ་འདྲ་ལ། །མི་འགྱུར་ཕྱག་རྒྱས་བཏབ་པ་ཡོད། །བྱང་དུ་འཁོར་ལོ་གཏུམ་པ་
འདྲ། ། ལས་ཀྱི་ཕྱག་རྒྱ་བཏབ་པ་ཡོད། །ནུབ་ཏུ་པད་མ་སྤུངས་འདྲ་ལ། །འགག་མེད་
ཕྱག་རྒྱ་བཏབ་པ་ཡོད། །ལྷོ་རུ་རིན་ཆེན་འབར་འདྲ་ལ། །ནོར་བདག་ཕྱག་རྒྱ་བཏབ་པ་
ཡོད། །རོང་བཞི་གནས་ཀྱི་གཙོ་བོ་ནི། །སུམ་པ་གླང་གི་གྱིམ་ཤོད་གནས། །མཎྜལ་
སྟེམ་དུ་བུམ་པ་བཞིན། །ཤར་ཕྱོགས་རྒྱལ་མོ་རྒྱ་ཡི་རོང་། །བྱང་ཕྱོགས་ཨཀྟ་གངས་ཀྱི་
རོང་། །ནུབ་ཕྱོགས་རྐོང་པོ་བྲག་རི་རོང༌། །ལྷོ་ཕྱོགས་ཚ་བ་ཤིང་གི་རོང་། །རོང་བཞི་
དབལ་སོ་གངས་ཀྱི་རི། །གཡུང་དྲུང་བོན་གྱི་ཞིང་ས་བསྔགས། །བོད་ཡུལ་གངས་ཅན་
ཉེ་བ་གྱུར། །དཔའ་བོ་འབྲུ་ལྔ་གཡུང་དྲུང་འབུར་དོད་ཡོད། །གཏེར་གྱི་སྲུང་མ་མ་
230

བོན་གྱི་གནས་ཡིག་ཕྱོགས་བསྒྲིགས།
བདུད་བཙན། །མཐའ་བཞི་འདྲེ་ཡི་ཁ་གནོན་དུ